Үч-Терек району

Үч-Терек району — Кыргыз ССРинин 1936–1956-жылдары жана Кыргызстандын 1992-1998-жылдары болгон административдик-аймактык бөлүнүшү.

Үч-Терек району биринчи жолу 1936-жылы Кыргыз ССРинин курамында түзүлүп, 1938-жылы Жалал-Абад округуна, 1939-жылы Жалал-Абад облусуна болуп бекитилген. 1956-жылы Үч-Терек району жоюлуп, анын аймагы Токтогул районуна өткөн. 1949-жылдагы маалыматтар боюнча райондун курамына 6 айылдык кеңеш кирген: Жазы-Кечүү, Кара-Көл, Кызыл-Өзгөрүш, Кызыл-Ураан, Ничке-Сай, Үч-Терек.

Экинчи жолу 1992-жылдын 7-февралында Кыргызстандын Жалал-Абад облусунун курамында Үч-Терек району түзүлүп, ага Токтогул районунун курамынан Кызыл-Өзгөрүш жана Үч-Терек (Кара-Жыгач айылынан башка) айылдык кеңештери өткөрүлүп берилген.

1998-жылдын 30-сентябрында Үч-Терек району жоюлуп, анын бүт аймагы (Жазы-Кечүү, Ничке-Сай, Кызыл-Өзгөрүш жана Үч-Терек айылдык кеңештери) Токтогул районунун карамагына өткөн.

 Калкы 
1939-жылдагы эл каттоо боюнча аймакта 15371 адам жашаган, анын ичинде 97,6% кыргыздар жана 1,1% орустар . 

 Булактар 

Категория:Токтогул району